**רבקה רביץ** (נולדה ב-7 באפריל 1976) היא אשת ציבור שכיהנה כראש הסגל של נשיא המדינה לשעבר, ראובן ריבלין, עמו היא עובדת משנת 1999. זכתה לתהודה תקשורתית בהיותה אשה חרדית ואם למשפחה מרובת ילדים בעמדה ציבורית בכירה.

ביוגרפיה
--------

רבקה נולדה בישראל בשנת 1976 להורים שעלו מארצות הברית. היא השנייה מבין 10 אחים ואחיות. למדה במערכת החינוך בית יעקב וסיימה את לימודיה עם תעודת הוראה בהתמחות באנגלית.

לאחר כמה שנות עבודה עם ראובן ריבלין בכנסת, למדה מנהל עסקים ומדעי המחשב באוניברסיטה הפתוחה, לאחר מכן השלימה תואר שני במנהל עסקים. נכון לשנת 2017, היא עובדת על דוקטורט במדיניות ציבורית באוניברסיטת חיפה.

### קריירה

אחרי נישואיה בגיל 18, החלה רביץ לעבוד במשרה חלקית כמורה בשכר נמוך – 700 שקלים לחודש. כאשר חמיה, הרב אברהם רביץ, יושב ראש ועדת הכספים של הכנסת חיפש עוזרת, היא הגישה מועמדות לתפקיד והתקבלה. כעבור שלוש שנים היא נאלצה לעזוב את העבודה עמו, בשל חוק חדש שאסר על פקידי ממשלה העסקת בני משפחה. החלה לעבוד כעוזרת הפרלמנטרית של חבר הכנסת ראובן ריבלין, שהיה גם הוא חבר ועדת הכספים. בהמשך הפכה לראש הלשכה וניהלה רבים מהקמפיינים שלו, לרבות קמפיינים לבחירתו כיושב ראש הכנסת ב-2003 וב-2009, ולבחירתו לנשיא מדינת ישראל בשנת 2014, אז הפכה לראש הסגל שלו.

בשנת 2021, בסמוך למועד סיום תפקידו של ריבלין כנשיא, הצטרפה רביץ אל ריבלין לפגישת עבודה אחרונה עם נשיא ארצות הברית ג'ו ביידן, ובמהלכה כרע ביידן ברך בפניה כאות כבוד לאחר ששמע שהיא אם לשנים עשר.

בשנת 2022 מונתה רבקה רביץ לתפקיד ראש מדור תרבות חרדית במשרד התרבות והספורט, כאשר עד היום משרד זה החזיק רק יועץ חיצוני לענייני חרדים ישראל נחמן חשין[דרוש מקור].

בינואר 2023 הוציאה את הספר האוטביוגרפי "אם וארץ", הספר יצא לאור בכנרת זמורה-ביתן דביר.

בחודש מארס 2023, התפרסם כי בכוונתו של ראש העיר הנבחר של בית שמש, שמואל גרינברג, למנות אותו לראש המטה שלו.

### חיים אישיים

נשואה ליצחק רביץ, ראש מועצת קריית יערים ולהם 12 ילדים. התגוררו בביתר עילית שם היה בעלה סגן ראש העיר, עד לספטמבר 2018, שבו עברו לקריית יערים.

קישורים חיצוניים
----------------

* שרי רוט, מה באמת קרה במפגש של רל"שית הנשיא רבקה רביץ עם האפיפיור?, באתר חרדים10, 6 בספטמבר 2015
* אתר למנויים בלבד אסתי רידר אינדורסקי, המהפכה של רבקה רביץ, באתר הארץ, 7 ביולי 2021
* אתר למנויים בלבד  חן ארצי סרור, תקרת רביץ, באתר "ידיעות אחרונות", 1 ביולי 2021
* ישי כהן, ‏אמהות, קריירה ו"ח"כית חרדית"; רבקה רביץ בריאיון מיוחד, באתר כיכר השבת, 5 ביולי 2021
* צפו: הנסיך הושיט יד; כך הרל"שית החרדית הגיבה, באתר "סרוגים", 26 ביוני 2018
* אלי דן, ‏הניצחון המתוק של רבקה רביץ, באתר כיכר השבת, 6 ביולי 2021
* איציק אוחנה, ‏צפו: כשהנשיא ראובן ריבלין פרגן לרבקה רביץ, באתר כיכר השבת, 27 באפריל 2021
* רבקה רביץ, ראש הסגל של נשיא המדינה היוצא, מספרת על שאיפותיה ליום שאחרי. "הייתי רוצה להיות הח"כית החרדית הראשונה. אני יודעת שיבואו לבקש ממני לשאת בתפקיד", באתר ערוץ 7, 3902 ביולי 2021
* ריקי רט, חרדית ואם ל-11 ילדים: האישה שמאחורי הנשיא, באתר nrg‏, 24 בספטמבר 2014
* רבקה רביץ' ראש הסגל של הנשיא ראובן ריבלין, היא גם אמא חרדית ל-11 ילדים, וגם לומדת לתואר דוקטורט. איך מנהלים חיים כה עמוסים?, באתר ערוץ 7, 015 במאי 2016

הערות שוליים
------------

1. ↑  President's Chief of Staff and Mother of Eleven: Meet Rivka Ravitz | Everyday Jewish Living | OU Life, OU Life, ‏3 באפריל 2015
2. ↑  Frankfurter, Rechy (5 באפריל 2017). "At the Side of the President: A conversation with Chief of Staff Rivka Ravitz". *Ami Living*: 134–149. `{{cite journal}}`:  (עזרה)
3. ↑  ירון דרוקמן, מבית"ר ירושלים לבית הנשיא: מי אתה רובי ריבלין?, באתר ynet, 10 ביוני 2014
4. ↑  איציק אוחנה, ‏מדוע כרע הנשיא ביידן ברך לפני רבקה רביץ, באתר כיכר השבת, 2 ביולי 2021; אסתי פלד, מנהלת לשכת נשיא המדינה: נשיא ארה"ב התרגש לשמוע שאני אימא ל-12, באתר רדיו קול חי, ‏3 ביוני 2021
5. ↑  הספר באתר עברית